C 184/24
SK
Úradný vestník Európskej únie
25.5.2023
PRÍLOHA
Na nasledujúcich stranách sa nachádza doplňujúce stanovisko komisie pre priemyselné zmeny na tému Priemysel 5.0 v sektore výstavby z dreva.
Stanovisko poradnej komisie pre priemyselné zmeny – Priemysel 5.0 v sektore výstavby z dreva (doplňujúce stanovisko k stanovisku TEN/794)
Spravodajca: Martin BÖHME Spoluspravodajca: Rolf GEHRING
Rozhodnutie plenárneho zhromaždenia
15. 11.
2022
Právny základ
článok 56 ods.
1 rokovacieho poriadku doplňujúce stanovisko
Príslušná sekcia
poradná komisia pre priemyselné zmeny (CCMI)
Prijaté v CCMI
27. 2.
2023
Výsledok hlasovania (za/proti/zdržalo sa)
29/0/3
1.
Závery a odporúčania 1.1.
Európsky hospodársky a sociálny výbor (EHSV) zdôrazňuje, že využívanie dreva ako stavebného materiálu je veľkou príležitosťou, keďže ide o udržateľnú a nákladovo efektívnu alternatívu a doplnenie k tradičným stavebným materiálom, ako je betón a oceľ.
Ďalšou výhodou je vysoká produktivita práce pri výstavbe z dreva, ktorá umožňuje rýchlejšiu a efektívnejšiu výstavbu budov.
Možnosť prefabrikovania stavebných dielcov v závode takisto znižuje náklady a zvyšuje bezpečnosť počas výstavby.
1.2.
Vzdelávanie, odborná príprava a celoživotné vzdelávanie pracovnej sily v oblasti výstavby z dreva je dôležitejšie než kedykoľvek predtým.
Vzdelávanie a odborná príprava musia byť výsledkom sociálneho dialógu so zapojením všetkých sociálnych partnerov.
1.3.
EHSV vidí v rozvoji sektora výstavby z dreva významné príležitosti pre zamestnancov, najmä vo vidieckych oblastiach.
Dôstojné pracovné miesta v drevárskom priemysle a v odvetví výstavby z dreva môžu pomôcť zlepšiť hospodársku situáciu vo vidieckych oblastiach, kde drevárstvo zohráva dôležitú úlohu.
1.4.
EHSV zdôrazňuje mnohé environmentálne prínosy výstavby z dreva.
Jedným z hlavných prínosov je, že drevo je obnoviteľnou surovinou, ktorá pri výrobe stavebných dielcov, výstavbe budov a počas ich životného cyklu produkuje nižšie emisie CO2 ako iné stavebné materiály.
Okrem toho využívanie dreva v stavebníctve podporuje ochranu a udržiavanie lesov poskytovaním stimulov na ich udržateľné obhospodarovanie.
Drevo počas rastu absorbuje a ukladá CO2 z atmosféry.
Ak sa teda používa ako stavebný materiál, stáva sa ekologicky vhodným stavebným materiálom a prispieva k celkovému zníženiu emisií skleníkových plynov.
1.5.
EHSV odkazuje na svoje nedávne publikácie o stavebníctve a stavebných výrobkoch, najmä na stanoviská Harmonizované podmienky uvádzania stavebných výrobkov na trh (1) a Výstavba z dreva na zníženie emisií CO2 v stavebníctve (2).
(1) (2)
Ú. v.
EÚ C 75, 28.2.2023, s. 159.
Výstavba z dreva na zníženie emisií CO2 v stavebníctve (Ú. v.
EÚ, s. 18).